[{"text_idx": "#000001", "text": "Co\u0302r CF1 yw un o gorau mwyaf llwyddiannus Cymru. Mae llwyddiannau\u2019r co\u0302r yn cynnwys nifer o wobrau mewn cystadlaethau cenedlaethol a rhyngwladol a chanu gydag artistiaid byd enwog. Mae\u2019r co\u0302r hefyd wedi perfformio mewn rhai o leoliadau mwyaf godidog y byd yn cynnwys Trinity Church Efrog Newydd, Cadeirlan Ko\u0308ln yn yr Almaen a Basilica St. Mark\u2019s yn Fenis."}, {"text_idx": "#000002", "text": "Ers ei sefydlu yn 2002, dan arweiniad Eilir Owen Griffiths, mae CF1 wedi datblygu o fod yn aelwyd i un o brif gorau cymysg Cymru. Ymhlith llwyddiannau\u2019r co\u0302r mae ennill BBC Choir of the Year yn 2014, y wobr gyntaf yng Ngw\u0302yl Gorawl Derry yn 2018 a\u2019r wobr gyntaf yn y gystadleuaeth Co\u0302r Cymysg yn Eisteddfod Ryngwladol Llangollen. Yn ogystal, mae\u2019r co\u0302r wedi ennill y categori corau cymysg Co\u0302r Cymru ddwywaith, a chystadleuaeth co\u0302r cymysg yn yr Eisteddfod Genedlaethol deirgwaith. Hefyd, yn Eisteddfod Genedlaethol Llanrwst 2019 coronwyd CF1 yn go\u0302r yr w\u0302yl."}, {"text_idx": "#000005", "text": "Eilir Owen Griffiths yw un o arweinyddion corawl mwyaf deinamig Cymru. Mae ganddo dros bymtheg mlynedd o brofiad fel Cyfarwyddwr Cerdd a chyfansoddwr ac mae wedi arwain Co\u0302r CF1 ers ei sefydlu no\u0302l yn 2002."}, {"text_idx": "#000006", "text": "Eilir hefyd yw Cyfarwyddwr Cerdd Eisteddfod Ryngwladol Llangollen ac mae wedi ennill nifer o wobrau am ei waith fel cyfansoddwr gan gynnwys Tlws y Cerddor yn yr Eisteddfod Genedlaethol yn 2008."}, {"text_idx": "#000012", "text": "Derbyniwyd Rhiannon mewn i gynllun cerddorol y diweddar Yehudi Menuhin, Live Music Now yn 2009 ac mae hi\u2019n perfformio ar hyd a lled y wlad mewn perfformiadau a gweithdai."}, {"text_idx": "#000016", "text": "Yn ogystal a\u0302\u2019i gwaith gyda CF1 mae Richard yn Gyfarwyddwr Cerdd Co\u0302r y Gleision ac mae wedi gweithio fel cyfarwyddwr cerdd ac athro llais gydag ysgol \u2018Big Talent\u2019 yng Nghanolfan y Mileniwm. Mae wedi bod yn athro piano ers yn 15 oed ac yn parhau i ddysgu\u2019n breifat."}, {"text_idx": "#000017", "text": "Mae Richard wedi gweithio fel Ymchwilydd a Chynorthwy-ydd Cerddorol ar nifer o raglenni teledu, wedi ymddangos yn y cyfresi \u2018Pam Fi, Duw?\u2019, \u2018Max-N\u2019 a \u20182 Dy\u0302 a Ni\u2019 fel actor. Mae\u2019n drosleisydd cyson ar S4C ac fel cyfansoddwr mae wedi ysgrifennu\u2019r gerddoriaeth ar gyfer cynhyrchiad S4C o \u2018Herio\u2019r Ddraig\u2019 a\u2019r ffilm diweddar \u2018Pianissimo\u2019. Mae ei gyfansoddiadau a threfniannau corawl yn cynyddu mewn galw gan gorau o bob cwr o Gymru a thu hwnt."}, {"text_idx": "#000019", "text": "Mae croeso i aelodau newydd ymuno unrhyw bryd! Nid oes angen clyweliad ar gyfer ymuno, ond mae angen i ti fod yn mwynhau canu!"}, {"text_idx": "#000020", "text": "Drwy gydol y flwyddyn, mae CF1 yn cymryd rhan mewn nifer o gyngherddau, cystadlaethau a gwyliau o bob math! Yn ogystal a\u2019r canu, mae\u2019r co\u0302r yn gymdeithasol iawn ac yn trefnu parti\u0308on haf, Nadolig, a nosweithiau allan yn ystod y flwyddyn."}, {"text_idx": "#000021", "text": "Mae ymarferion yn cael eu cynnal bob nos Lun am 7yh yn:"}]